Olinpiar Joko guztietako domina taula

Olinpiar Jokoetako domina taulak 1896ko Udako Olinpiar Jokoetatik, 2018ko Neguko Olinpiar Jokoetara ospatu diren udako eta neguko Olinpiar Joko guztietan emandako domina guztiak batzen ditu. Domina taula honek ez ditu 1906ko Tartekatutako Jokoak gehitzen, ez baititu Nazioarteko Batzorde Olinpikoak Joko ofizialtzat hartzen. Batzorde horrek ere ez ditu eskaintzen denbora guztietan domina taulak, beraz hau joko bakoitzetik eratorritako dominen gehiketa da.

Emaitzak NBOren datu-basean duten herrialde-kodearen arabera eskaintzen dira. Normalki, kode bakoitza Batzorde Olinpiko Nazional bakar batena da. Kode ezberdina erabili badute urtearen arabera, biak batzen dira, adibidez Herbehereen kasuan erabilitako HOL eta NED; herrialdeak izena aldatu badu, gehitzen dira ere (adibidez, Zeilan eta Sri Lanka). Dominak herrialdeari dagokio, eta ez atletari; honela, atleta bat gerora independizatu den herrialde batekoa bada, ez da bere herrialde berrian gehitzen. Kurtsibaz agertzen diren herrialdeak ada ez dira existitzen. Herrialde horien ondorengo bat baino gehiago badaude, adibidez, Sobietar Batasunaren kasuan, ez dira gehitzen herrialde zaharrarekin.

Alfabetikoki 
Taula hau alfabetikoki antolatu da kodearen arabera, baina zutabeak ordenatu daitezke nahi den dominaren arabera. Taulak ez ditu barruan kendutako dominak, adibidez dopin kasuen ondorioz. 

 

Urrezko, zilarrezko eta brontzezko dominen kopurua ez da berdina, arrazoi hauengatik:
 Kirol batzuek, hala nola boxeoa, judoa, taekwondoa eta borroka, bi brontzezko domina ematen dira saio bakoitzean. 
 Berdinketa egonez gero, domina bat baino gehiago eman daiteke. Berdinketa urrean edo zilarrean bada, hurrengo kategoriakoa falta da.
 Kendutako dominetako batzuk ez dira berriro ere ezarri.
 Cricketa 1900eko Udako Olinpiar Jokoetan bezalako ebentoetan bi pertsonek baino ez zuten parte hartu.
 Erretroaktiboki eskaini diren dominen kasuan arazoak egon dira 1896 eta 1900eko jokoetan, ez baitzen, kasu batzuetan, 3.etik 10.era geratu zirenen denborak gorde.

Dominarik gabeko herrialdeen zerrenda

Aldaerak

Lehen Olinpiar Jokoak 
1900eko Udako Olinpiar Jokoetan NOBk ofizialtzat jotzen ez dituen herrialdeetako zenbait partaidetza egiaztatzen dira. Kasu horietako batek bakarrik egiten dio erreferentzia domina bati. Frantziari ofizialki gehitzen zaion urrezko domina Luxenburgori ematen zaio.

Taula ofizialarekiko beste ezberdintasun batzuk olinpiar probak izan zirenei buruzko desadostasunetan oinarritzen dira. Honek, 1900 eta 1904ko Olinpiadetako proba batzuei eragiten die. Gainera, iturri batzuk 1906ko Joko tartekatuak barne hartzen dituzte euren dominen koadroak egitean.

Alpinismoa eta aeronautika 
1924 eta 1936 artean NOBak dominak eman zituen alpinismoan eta aeronautikan, Olinpiadako lau urtetan zehar izandako lorpenak sarituz. 1924, 1932 eta 1936an urrezko dominak eman zitzaizkien 6 herrialdetako 25 mendizaleri Himalaian eta Matterhornen egindako lorpenak sarituz. 1936an urrezko domina eman zitzaion Hermann Schreiber suitzarrari Alpeak planeatuz igarotzeagatik 1935ean. Domina hauek agertu ohi dira NOBren laburpen batzuetan.

Alemania 
Alemania bost izen ezberdinekin lehiatu da, baita bi talde ezberdin bezala ere zenbait jokotan. Iturriak aldatu egiten dira talde hauek irabazitako dominak aurkezteko moduan. Taula honetan talde horien iturrien konbinazioak agertzen dira, taula nagusiko domina eguneratuen guztizkoei aplikatzen zaizkienean. Alemaniako zati bat, Sarre, modu independentean lehiatu zen 1952ko Udako Olinpiar Jokoetan, baina ez zuen dominarik lortu. Zerrenda gehienek dominen zenbaketak bakarrik aipatzen dituztenez, litekeena da, baina ez da ziurra, Saar Alemaniaren zati bezala sartzea bere kalkuluetan. Alemaniari hiru aldiz ukatu zitzaion parte hartzea (1920, 1924 eta 1948).

Errusia 
Errusiar Federazioa, Errusiar Inperioa eta Errusiako Atleta Olinpikoak maiz agertzen dira batuta iturrietan. Sobietar Batasuna askotan agertzen da batuta 1992an lehiatu zuen talde bateratuarekin. Iturri batzuetan Sobietar Batasuna eta Errusia batuta agertzen dira, baita beste errepublika independente batzuk (Armenia, Azerbaijan, Bielorrusia, Estonia, Georgia, Kazakhstan, Kirgizistan, Letonia, Lituania, Moldavia, Tajikistan, Turkmenistan, Ukraina eta Uzbekistan) SESBen domina taulan ere. 1992ko urtarrilaren 31an Nazio Batuen Erakundeak erabaki zuen Errusia zela SESBen ondorengo legala, baina honek ez du eraginik dominen tauletan. Errusiak, normalki, RU1, URS, EUN, OAR eta RUS batzen ditu euren historia osoko lorpena erakusteko.

Serbia eta Jugoslavia 
Serbiako Batzorde Olinpikoa 1910ean sortu zen eta 1912an onartu zen, eta ondorengo zuzentzat hartzen da bai Jugoslaviaren bai eta Serbia eta Montenegrorena, eta bere domina guztiak batu ohi zaizkio. 1920 eta 2006 artean Jugoslaviako atletek 99 domina irabazi zituzten, 95 udakoetan eta 4 negukoan.

Hamar onenak

Udako Olinpiar Jokoak (oinordekotzak onartuta)

Udako Olinpiar Jokoak (oinordekotzak onartu gabe)

Neguko Olinpiar Jokoak (oinordekotzak onartuta)

Neguko Olinpiar Jokoak (oinordekotzak onartu gabe)

Oharrak

Desagertutako herrialdeei buruz

Izen aldaketei buruz

Parte-hartzeei buruz

Eztabaidatutako parte-hartzei buruz

Erreferentziak

Kanpo estekak 

Olinpiar Jokoak